Enzo Cormann
Enzo Cormann, f. 1953, fransk dramatiker, instruktør og forfatter. Med henvisning til James Joyce, Felix Guattari og Gilles Deleuze ser C sig som en ‘artisan chaosmique’: en ‘kaosmisk’ kunsthåndværker, der med et akademisk blik anskueliggør det poetiske i sit håndværk. C debuterede 1983 med kvindemonologen Le Crédo, som efterfulgt af mandemonologen Le Rôdeur 1984 blev umiddelbare successer og oversat til flere sprog. Répétition publique 2000 er et manifestagtigt meta-teaterstykke, som undersøgende spørger til teatrets nødvendighed, ligesom flere andre værker går i dramatisk dialog med teatrets historie, fx Toujours l’orage 1997. Under Amnesty International-projektet Théâtre contre l’oubli skrev C to værker om tortur Ils sont désormais sur cette terre immense 1998 og Donnant, donnant 2004.

Enzo Cormanns egen hjemmeside
